రూ.3,250 కోట్ల వరకు సమకూరే అవకాశంన్యూఢిల్లీ: జాతీయ రహదారుల నిర్మాణ సంస్థ ఎన్హెచ్ఎఐ ప్రభుత్వ నిధులతో నిర్మించిన మరో ఐదు రహదారి ప్రాజెక్టులను వేలం వేయబోతోంది. ఈ వేలం ద్వారా 50 కోట్ల డాలర్ల (సుమారు రూ.3,250 కోట్లు) వరకు సమకూరతాయని అంచనా. ఎన్హెచ్ఎఐ ఉన్నతాధికారి ఒకరు ఈ విషయం చెప్పారు. టోల్ వసూళ్లు-నిర్వహణ-బదిలీ (టిఒటి) పద్ధతిలో ఈ ప్రాజెక్టుల వేలం జరగనుంది. ఎన్హెచ్ఎఐ ఇప్పటికే తొమ్మిది జాతీయ రహదారి ప్రాజెక్టులను వేలం వేసింది. పది కంపెనీలు ఈ వేలంలో పాల్గొని 100 కోట్ల డాలర్ల వరకు చెల్లించేందుకు సంసిద్ధత వ్యక్తం చేశాయి. వచ్చే ఏడాది జనవరి 7 కల్లా ఈ బిడ్స్కు తుది రూపం ఇస్తే మార్చి నాటికి నిధులు ప్రభుత్వ ఖాతాకు చేరతాయని భావిస్తున్నారు. ఇలా సేకరించే నిధులను భవిష్యత్లో మరిన్ని ప్రాజెక్టులు చేపట్టేందుకు, కొన్ని ప్రాంతాల్లో ఆర్థికంగా  గిట్టుబాటు జాతీయ రహదారుల నిర్వహణ కోసం వినియోగించాలని ఎన్హెచ్ఎఐ భావిస్తోంది.
roo.3,250 kotla varaku samakure avakaasamnyuudillii: jaateeya rahadaarula nirmaana samstha enhechie prabhutva nidhulatho nirminchina maro aidu rahadari praajektulanu velam veyabotondi. ee velam dwara 50 kotla dalarla (sumaru roo.3,250 kotlu) varaku samakuurataayani anchana. enhechie unnataadhikaari okaru ee vishayam cheppaaru. tol vasoollu-nirvahana-badili (toati) paddhatilo ee praajektula velam jaraganundi. enhechie ippatike tommidi jaateeya rahadari praajektulanu velam vesindi. padi companylu ee velamlo palgoni 100 kotla dalarla varaku chellinchenduku samsiddhata vyaktam chesaayi. vache edaadi janavari 7 kalla ee bidsku tudi roopam iste marchi naatiki nidhulu prabhutva khataku cheratayani bhaavistunnaaru. ilaa sekarinche nidhulanu bhavishyatlo marinni praajektulu chepattenduku, konni praantaallo aardhikamgaa  gittubaatu jaateeya rahadaarula nirvahana kosam viniyoginchaalani enhechie bhaavistondi.